open-index/open-wikipedia-markdown huggingface dataset:
Budakämmal

**Budakämmal** on buda-näsasidrunipuu (*Citrus medica* var. *sarcodactylis*) vili.

Viljal on paks koor ja vähe (kui üldse) viljaliha, mis on kuiv ja mõnikord seemneteta. Budakämmal on väga aromaatne ning Hiinas ja Jaapanis kasutatakse vilju siseruumide ja riiete lõhnastamiseks.

## Välislingid
* Buddha’s Hand citron
Pille Tomson

**Pille Tomson** (aastatel 1992–1995 **Pille Kama**; sündinud 8. märtsil 1960) on eesti looduskaitsja.

Ta lõpetas aastal 1978 Tallinna 2. Keskkooli ja aastal 1984 Tartu Ülikooli bioloogina ning tal on doktorikraad Maaülikoolist keskkonnakaitse erialal.

Ta oli Karula rahvuspargi kujundaja ja direktor selle rahvuspargi loomisest peale. 

Ta töötab Eesti Maaülikoolis teadurina.

Pille Tomson kandideeris Riigikogusse 2007. aastal ja 2011. aastal Erakonna Eestimaa Rohelised nimekirjas.
## Tunnustus
*2001 Valgetähe V klassi teenetemärk
*2018 Eesti looduskaitsemärk

## Isiklikku
Ta oli aastatel 1980–1995 abielus Kaido Kamaga, sellest abielust sündis neli last, sealhulgas Põim Kama. Tema isa oli elektrotehnika- ja energeetikateadlane Teolan Tomson.

## Viited

## Välislingid
*
Eredivisie

**Eredivisie** on Hollandi jalgpalli kõrgeim liiga. Liiga asutati 1956. aastal, kaks aastat pärast elukutseliste jalgpalli teket Hollandis. Eredivisies mängib 18 meeskonda. Hooaja jooksul kohtuvad kõik klubid omavahel kaks korda: üks mäng toimub kodus, teine võõrsil.

Liiga võitnud klubist saab Hollandi meister. Kõige rohkem tiitleid on AFC Ajaxil (34), teisel kohal on PSV Eindhoven (24), kolmandal Feyenoord (15). Alates Eredivisie loomisest on need kolm klubi võitnud kõik tiitlid, välja arvatud aastatel 1981 ja 2009, mil võitis AZ Alkmaar, ja aastal 2010, mil võitis FC Twente.

Hooaja lõpus langeb kõige vähem punkte kogunud meeskond aste madalamasse liigasse, Eerste Divisiesse, ja selle asemele tuleb Eerste Divisie hooaja võitnud klubi. Eredivisie 16. ja 17. koha saanud klubid peavad mängima üleminekumänge. Moodustatakse kaks gruppi, mõlemas neli meeskonda (üks meeskond Eredivisiest ja kolm Eerste Divisiest). Ühes grupis olevad klubid mängivad omavahel kodus-võõrsil süsteemis ja gruppide võitjad pääsevad Eredivisiesse.

__TOC__

## Klubid
Hooajal 2023–24 mängivad liigas järgmised klubid:

*Ajax
*Almere City
*AZ Alkmaar
*SBV Excelsior
*Feyenoord
*Fortuna Sittard
*Go Ahead Eagles
*Heracles Almelo
*Heerenveen

*NEC Nijmegen
*PEC Zwolle
*PSV Eindhoven
*RKC Waalwijk
*Rotterdami Sparta
*Twente
*Utrecht
*Vitesse
*FC Volendam

## Hollandi meistrid

## Välislingid
* Ametlik koduleht
Tallinna Linnavaraamet

**Tallinna Linnavaraamet** on Tallinna linna amet, mis tegeleb linnavara, munitsipaaleluruumide ning elamuehituse, maa maksustamise ja maakorraldusega seotud toimingute ning omandireformi lõpuleviimisega seotud küsimuste korraldamisega Tallinnas.

Tallinna Linnavaraamet asub aadressil Vabaduse väljak 10.

## Välislingid
*Tutvustus Tallinna kodulehel
Anisotsütoos

**Anisotsütoosiks** nimetatakse eri suurusega punaliblede esinemist veres.  

Harilikult põhjustab anisotsütoosi eri punaliblede põlvkondade esinemine vereringes, näiteks regeneratiivse aneemia korral, kui lisaks küpsetele punalibledele esinevad veel suurema läbimõõduga retikulotsüüdid. 

Anisotsütoos võib esineda ka rauavaegusaneemia korral, tingitud normaalsest väiksemate punaliblede esinemist vereringes.

Anisotsütoosi kajastab vererakkude automaatloenduris indeks RDW (*red blood cell distribution width*).

## Kirjandus
* Harvey, J. W. (2001). Erytrocytes. Atlas of veterinary hematology: blood and bone marrow of domestic animals, W.B. Saunders Company: ptk 2, lk 21-44
Sahara Araabia Demokraatlik Vabariik

**Sahara Araabia Demokraatlik Vabariik** (araabia keeles الجمهورية العربية الصحراوية الديمقراطية‎; hispaania keeles *República Árabe Saharaui Democrática*, lühend *RASD*; inglise keeles *Sahrawi Arab Democratic Republic*, lühend **SADR**) on osalise tunnustusega riik, mis väidab endale kuuluvat tervet Lääne-Saharat; endine Hispaania koloonia. 

Sahara Araabia Demokraatliku Vabariigi kuulutas välja Polisario rinne 27. veebruaril 1976 Bir Lehlus. SADR-i valitsuse kontrolli all on praegu 20-25% Lääne-Saharast, neid territooriume nimetab valitsus Vabastatud Aladeks või Vabaks Tsooniks. Maroko administreerib ülejäänud osa vaidluse all olevast alast ja nimetab neid maid oma Lõunaprovintsideks. Sahara Araabia Demokraatliku Vabariigi valitsus peab Maroko maa-alasid okupeeritud aladeks ning Maroko peab palju väiksemat SADR-i territooriumi puhvertsooniks.

## Asukoht
Sahara Araabia Demokraatlik Vabariik asub Sahara kõrbe lääneosas, kus oaase on väga vähe. Ka sademete hulk on ekstreemselt väike. Erinevalt Maroko valdustest ei asu SADR-i territoorium Atlandi ookeani ääres. Lääne-Sahara on üldiselt tasase pinnamoega. Neid asjaolusid arvesse võttes on SADR ja Lääne-Sahara hõredaimalt asustatud alade seas.

Riik piirneb põhjas ja läänes Maroko valdustega Lääne-Saharas, lõunas ja edelas Mauritaania ning kirdes Alžeeriaga.

## Ajalugu
Pärast Hispaania lahkumist Lääne-Saharast allkirjastasid Hispaania, Maroko ja Mauritaania Madridi kokkuleppe, millele järgnes Maroko ja Mauritaania sisenemine Lääne-Sahara aladele eesmärgiga liita see enda riigiga. Kumbki riik ei pälvinud rahvusvahelist tunnustust ning järgnes sõda iseseisvust pooldava Polisario rindega, kes väitis end esindavat Lääne-Sahara rahvast.

Sahara Araabia Demokraatlik Vabariik kuulutati välja 27. veebruaril 1976 Lääne-Saharas Bir Lehlus, kui Polisario kuulutas vajadust täita Hispaania koloniseerijate lahkumisel tekkinud tühimikku. 

Bir Lehlu jäi Polisario rinde valdustesse ka pärast 1991. aasta relvarahu ja oli kuni 2011. aastani eksiilvalitsuse sümboolne pealinn. Samal ajal väidab SADR-i valitsus, et Maroko valdustesse jääv El Aaiún on kogu iseseisva Lääne-Sahara territooriumi pealinn. Valitsus tegutseb kolmandas *de facto* pealinnas Tidoufi provintsis, kus asuvad põgenikelaagrid ning elab enamik eksiilühiskonnast.

Alates 2011. aastaks on ajutine halduskeskus Tifariti.

Sahara Araabia Demokraatliku Vabariiki on tunnustanud 45 ÜRO liikmesriiki.
Liis Tappo-Treial

**Liis Tappo-Treial** (neiupõlves **Tappo**; sündinud 2. jaanuaril 1970 Tartus) on eesti miss ja näitleja, Eesti Miss Estonia (1990), Miss Baltic Sea (1992).

## Elukäik

1988. aastal lõpetas ta Rapla Keskkooli.

### Missivõistlused
1990. aastal valiti Liis Tappo Miss Estoniaks. 1991. aasta Miss Euroopa valimistel tuli ta kuuendaks. 1992. aastal võitis ta missivõistluse Miss Baltic Sea. USA-s toimunud 2001. aasta Missis Globe'i valimisel tuli Liis Tappo-Treial teiseks.

#### Näitlejatöö
Liis Tappo on mänginud Eesti Draamateatri lavastuses "Iluduskuninganna" ja Raimond Valgre elust jutustavas filmis "Need vanad armastuskirjad" (1992).

2012. aastal osales ta telesaates "Tähed jääl".

### Poliitiline tegevus

13. novembril 2006 astus Liis Tappo-Treial Eesti Keskerakonda, saades selle 10 000. liikmeks. Järgmisel päeval pärast erakonda astumist palkas Pirita linnaosa vanem Enno Tamm tema abikaasa Rene Treiali oma nõunikuks.

Liis Tappo-Treial kandideeris Riigikokku 2007. aastal valimisringkonnas nr 6 (Lääne-Virumaa), kus kogus 674 häält ega osutunud valituks.

Ta kandideeris Riigikokku ka 2011. aastal Eesti Keskerakonna nimekirjas valimisringkonnas nr 6 (Lääne-Viru maakond) ja sai 87 häält.

### Ühiskondlik tegevus

Liis Tappo-Treial on Aino Järvesoo Mälestusfondi esimees.

## Isiklikku

Ta abiellus 1992. aastal Rene Treialiga. Neil on neli last: Kirke (1992), Krõõt (1997), Katariin (1999) ja Joosep (2005).

## Viited

## Välislingid
* Liis Tappo-Treial Internet Movie Database kodulehel
Sotsiaalajalugu

**Sotsiaalajalugu** on ajalooteaduse haru, mis uurib inimühiskonda ja selles toimunud suuri protsesse, keskendudes eriti aset leidnud muutustele ja murrangutele. Sotsiaalajalugu keskendub üldiselt lihtrahvale, ühiskonna enamusele ja selle igapäevaelule, vastandudes nõnda peamiselt eliiti uurivale poliitilisele ehk sündmusteajaloole.

Sotsiaalajalugu kujunes 20. sajandi esimesel poolel tänu mitme huvigrupi olemasolule. Esimestena hakkasid tavainimese ja massi tähtsust ajaloos rõhutama marksistid, kes nõudsid ajaloo uurimist "altpoolt", Karl Marx nimetas rahvamasse tõelisteks ajaloo tegijateks kuningate ja poliitikute asemel. 1920. aastatel asus rahvamasse ja ühiskonda tervikuna uurima ka Prantsusmaa Annaalide koolkond (Marc Bloch, Lucien Febvre, Fernand Braudel jt), mis seadis enda eesmärgiks uurida kõigi inimeste, mitte ainult eliidi ajalugu. 1940. aastatel muutus sotsiaalajalugu populaarseks ka Suurbritannias, kus sellega hakkas tegelema George Macauly Trevelyan. Hiljem sai mõjukaimaks inglise sotsiaalajaloolaseks marksist E. P. Thompson. Saksamaal saavutas sotsiaalajalugu populaarsuse 1960. aastatel, mil sellega asusid tegelema Hans-Ulrich Wehler ja Jürgen Kocka. Sel ajal muutus sotsiaalajalooga tegelemine populaarseks ka Ameerika Ühendriikides.

Tänu tihedale seotusele marksismiga, uuris sotsiaalajalugu esialgu palju töölisi ja töölisliikumist, keskendudes nõnda peamiselt 19. ja 20. sajandile. Alates 1960. aastatest hakkas selle huvisfäär aga kiiresti laienema, hõlmates talupojad, linnaühiskonna, marginaalsed grupid (kerjused, kurjategijad, prostituudid, hulkurid jne), perekonna, soo, vanusegrupid ja mitmeid teisi valdkondi. Klassikalise sotsiaalajaloo kõrgpunkt oligi 1960. ja 1970. aastatel, mil see oli tihedalt seotud majandusajaloo ja sotsiaalteadustega. Esile kerkisid mitmed autoriteedid, nagu Michel Foucault. Sotsiaalajaloo huvisfäär laienes ka ajaliselt: tõsiselt asuti uurima kesk- ja uusaega. Samuti hakati üha enam uurima muutusi võimalikult ulatuslikus regioonis: kui algselt tegeleti üksikute riikide või veelgi kitsamate piirkondadega, siis alates Fernand Braudelist (1950. aastad) tulid mängu tunduvalt suuremad alad, tavaliseks muutus näiteks üleeuroopaline kontekst.

1980. ja 1990. aastatel tabas sotsiaalajalugu aga mõõn. Töölisliikumise uurimine marginaliseerus, samuti hakati kahtlema senise, tihedalt majanduse ja statistikaga seotud uurimismetoodika otstarbekuses. Loobuti ka suurtest sotsiaalteaduslikest teooriatest, mis ajaloolises kontekstis osutusid enamasti mittekonstruktiivseteks. Uus tõus saabus tänu 1980. aastatel tekkinud uuele kultuuriajaloole, mis rõhutas tavainimeste vaimsuse uurimist ja otsis kultuuriilminguid kogu inimtegevusest. Sellega läbipõimunult tekkis ka uus sotsiaalajalugu, mis kultuuriajaloost erineb selle poolest, et käsitleb enam majanduslikku ja statistilist poolt ning uurib siiski eelkõige muutusi ja protsesside arengut ühiskonnas, samas kui uus kultuuriajalugu uurib pigem ühiskonna teatud seisundeid, olles staatilisem.
Ċensu Tabone

**Ċensu Tabone** (kodanikunimega **Vincent Tabone**; 30. märts 1913 Victoria, Għawdex – 14. märts 2012) oli Malta poliitik ja arstiteadlane, Malta president aastatel 1989–1994.

Tabone sündis itaalia päritolu perekonnas. Isapoolne vanaema oli asunud Maltale Sitsiiliast. Isa Niccolò oli üks esimesi maltalasi, kes saanud Suurbritannias patoloogia ja kirurgia õppejõuks (Malta kuulus tollal Suurbritanniale). Pere elas Gozol (tänapäeval Għawdex) suhteliselt rahulikku ja pastoraalset elu, kuni isa 1922. aastal 59-aastaselt suri.

Vincent omandas isa eeskujul arsti elukutse ja osales Teises maailmasõjas sõjaväearstina. 1948. aastal juhtis ta trahhoomi likvideerimist Għawdexi saarel ning aitas hiljem korraldada samasuguseid kampaaniaid ka Taiwanil, Indoneesias ja Iraagis. Tabone oli ka Malta ülikooli meditsiiniõppejõud ning Malta Meditsiiniassotsiatsiooni asutajaid. Samuti praktiseeris ta aastakümneid arstina Sliemas.

Poliitikasse läks Tabone 1960. aastatel. Ta oli aastatel 1962–1972 Rahvusliku Partei peasekretär ja 1972–1977 partei esimehe asetäitja. Malta parlamenti valiti Tabone esimest korda 1966. aastal. Aastatel 1966–1971 oli ta töö- ja hoolekandeminister ning 1987–1989 välisminister.

1989. aastal valiti Tabone Malta presidendiks, kellena ta oli ametis viis aastat.

Tabone oli abielus Maria Tabonega, paar jõudis tähistada 70. pulma-aastapäeva. Neil oli kaheksa last. Tabone surma ajal oli neil 19 lapselast ja 24 lapselapselast.
Spinett

**Spinett** on väike klavessiin, millel on üks manuaal.

Spineti ehitus ja tööpõhimõte sarnanevad klavessiini omadega, kuid on ka mõned väikesed erinevused. Kui klavessiinil paiknevad keeled klaviatuuriga risti, siis spinetil on keelte ja klaviatuuri vaheline nurk umbes 30°. Keeled asetsevad paarikaupa, väiksem vahe on umbes 4 mm ja suurem umbes 10 mm. Keeli näppivad lipitsad paiknevad paarikaupa laiemates vahedes (ülemisel pildil on need varjatud klaviatuuriga paralleelse helesinise laua alla).

## Vaata ka
*Virginaal
Majandusklaster

**Majandusklastri** moodustavad kindlal alal tegutsevad ja üksteisega seotud ettevõtted ja asutused, kui neid käsitletakse ühtse üksusena.

Mõiste võttis kasutusele Michael Porter 1998. aastal.
Tahat

**Tahat** (araabia keeles جبل تاهات) on mägi Sahara kõrbes, Ahaggari mägismaa ja Alžeeria kõrgeim punkt (3003&nbsp;m).

Tahati geograafilised koordinaadid on .

Lähim linn Tamanrasset asub 56&nbsp;km lõuna pool.

Tahati lõunajalamilt algab vadi, mis kulgeb lääne suunas ja lõpeb Ténérés. Ahaggari mägismaalt algavad vadid igas suunas.

Tahat on kustunud vulkaan.

Tahati ümbrusest on leitud kaljumaalinguid, mis on dateeritud 10 000 ja 4000 aasta vanuseks.

## Viited
Närilised

**Närilised** (*Rodentia*) on imetajate klassi kuuluv selts.

Närilised on suhteliselt väikesed ja lühikeste jalgadega. Nende kehapikkus varieerub 5 cm-st (Aafrika pisihiir) 130 cm-ni (kapibaara).

## Süstemaatika
Näriliste seltsi kuulub 33 sugukonda umbes 480 perekonda umbes 2280 liigiga. Seega moodustavad närilised umbes 42% kõigist imetajate liikidest.
### Sugukondi
*Aguutilased
*Deegulased
*Hamsterlased
*Hiirlased
*Hüpiklased
*Kobraslased
*Merisigalased
*Nutrialased
*Okaslased 
*Oravlased 
*Unilased 
*Villakhiirlased 

Üle poole liikidest kuulub hamsterlaste või hiirlaste sugukonda.
Oravlased

**Oravlased** (*Sciuridae*) on imetajate sugukond, mis kuulub näriliste seltsi.

## Perekonnad
Oravlaste hulka kuulub 51 retsentset perekonda, kokku ligikaudu 300 liigiga.

## Eesti liigid
Eestis elab oravlasi pärismaisena kaks liiki: *Sciurus vulgaris* – harilik orav ja *Pteromys volans* – lendorav. Teise liigituse järgi kuulub lendorav lendoravlaste sugukonda.
Ferdinand Eisen

**Ferdinand Eisen** (17. november 1914 Nursi vald, Võrumaa – 31. oktoober 2000) oli eesti haridustegelane ja pedagoogikateadlane.

## Haridustee

Eisen õppis aastail 1923–1926 Vastse-Nursi algkoolis ja 1926–1928 Rõuge algkoolis. 1928–1930 õppis ta Võru Õpetajate Seminaris, selle sulgemise järel 1930–1932 Läänemaa Õpetajate Seminaris ning aastail 1932–1934 Tallinna Pedagoogiumis.

Aastail 1948–1953 õppis Eisen Tartu Riikliku Ülikooli õigusteaduskonnas ja 1954–1959 Moskva Ühiskonnateaduste Akadeemias. Omandas 1960. aastal filosoofiakandidaadi kraadi.

## Töökäik

Eisen töötas aastail 1935–1938 Petserimaal Molnika algkoolis õpetajana ja 1938–1940 Läänemaal Varbla algkooli juhatajana.

1940. aastal siirdus Eisen ametiühingutööle, oli Maatööliste Ametiühingu Vabariikliku Komitee sekretär ja seejärel esimehees.  Oli 1941–1944 mobiliseerituna NSV Liidu tagalas. Oli 1945–1947 Eesti NSV Ametiühingute Kesknõukogu orgosakonna juhataja ja abiesimees. NLKP liige 1944. aastast.

Töötas 1947–1949 Tallinna Polütehnilise Instituudi õppejõuna ja 1949–1955 EKP Keskkomitee Vabariikliku Parteikooli direktori asetäitjana õppealal. Töötas alates 1959. aastast taas Tallinna Polütehnilises Instituudis õppejõuna, alates 1969 dotsendina.

Oli 1959–1960 lühikest aega Eesti NSV Ministrite Nõukogu Riikliku Kõrgema ja Kesk-Erihariduse Komitee Õppe- ja Metoodilise Töö valitsuse juhataja. Aastail 1960–1980 oli Eisen Eesti NSV haridusminister. Haridusministrina toetas eesti lastele sobivate õppeprogrammi ja koolisüsteemi rakendamist. Eiseni algatusel kehtestati 11-klassiline üldhariduskool, viiepäevane koolinädal, hakati looma süvaõppega muusika- ja kunstiklasse ning -koole (diferentseeritud õpe). Eiseni eestvedamisel propageeriti eesti originaalõpikute koostamist ja kirjastamist. Paljud Eiseni algatused leidsid hiljem rakendamist mujal NSV Liidus.

Aastail 1961–1981 kuulus Eisen EKP Keskkomiteesse ning oli 1963–1980 Eesti NSV Ülemnõukogu VI, VII, VIII, IX koosseisu saadik.

Pärast pensioniikka jõudmist 1980. aastal töötas kuni 1990. aastani Tallinna Pedagoogilise Instituudi õppejõuna ja Pedagoogika Teadusliku Uurimise Instituudi teadurina.

## Ühiskondlik tegevus

Eisen oli Eesti Esperanto Liidu esimees, Eesti Looduskaitse Seltsi ja Ühiskondliku Pedagoogika Uurimise Instituudi asutajaid ning koolinoorte laulu- ja tantsupidude korraldamise mõtte algatajaid.

Eisen on teinud kaastööd pedagoogikaalasele ajakirjandusele ning uurinud Eesti kooli ajalugu.

## Tunnustus

*1974 – Eesti NSV teeneline õpetaja
*1976 – Tööpunalipu orden
*1991 – Bengt Gottfried Forseliuse medal
*1994 – Eesti Rahvuskultuuri Fondi elutöö tänuauhind
*1995 – Johannes Käisi juubelipreemia
*1996 – Riigivapi IV klassi teenetemärk

## Viited

## Välislingid
*
Ruut (täpsustus)

Sõnal "**ruut**" on mitu tähendust.
***[[Ruut]]** on geomeetriline kujund.
***[[Ruut (algebra)|Ruut]]** on algebras teine aste.
***[[Ruut (perekond)|Ruut]]** on taimeperekond.
***"[[Ruut (film)|Ruut]]" on [[Ruben Östlund]]i film (2017).
*"**Ruut'''" on slängisõna LSD kohta.

## Vaata ka
*Ruut Pictures, filmistuudio
Mỹ Tâm

**Mỹ Tâm** (sündinud 16. jaanuaril 1981 Đà Nẵngis) on Vietnami laulja. 
Tema tuntumad lood on "Họa mi tóc nâu", "Hát với dòng sông", "Dường như ta đã", "Ước gì", "Tóc nâu môi trầm" ja "Yêu dại khờ".

## Välislingid
* Mỹ Tâmi koduleht
Lendoravlased

**Lendoravlased** (*Pteromyidae*) on sugukond näriliste seltsis, mis mõnes süsteemis on eraldatud oravlaste sugukonnast.

Sagedamini moodustatakse sama rühm oravlaste sugukonna alamsugukonnana *[[Pteromyinae]]* või triibusena *[[Pteromyini]]*.
Ants Roos

**Ants-Rein Roos** (kuni 24. aprillini 1935 **Hans-Reinhold Roos**; 6. aprill 1885 Paide – 11. aprill 1962 New York) oli eesti pedagoogikateadlane ja koolijuht.

Pooldas reformpedagoogikat ja kooliuuendust, toetas õpilaste omaalgatust ja noorsooliikumist. Pidas oluliseks õpilastes rahvustunde arendamist, eriti kunstilise kasvatusega muusika ja luule mõjul.

## Haridustee

Roos õppis Paide algkoolis, Türi kihelkonnakoolis ja Tallinna linnakoolis. Omandas 1907. aastal Tallinnas pedagoogikakursustel algkooliõpetaja kutse. 1910. aastal sooritas gümnaasiumi küpsuseksamid Pärnu Gümnaasiumis.

Aastail 1910 ja 1913–1917 õppis Peterburi Ülikoolis germaani filoloogiat ja filosoofiat. 1927. aastal lõpetas Tartu Ülikooli filosoofiateaduskonna pedagoogika eriala magistriväitekirjaga "Rahvuslik kasvatus koolis". Täiendas ennast pärast Teist maailmasõda Bostonis Massachusettsi Ülikooli kaheaastastel pedagoogika- ja psühholoogiakursustel.

## Töökäik

Oli aastail 1907–1910 Vändra kihelkonna Juurikaru külakooli ja Saaloma külakooli õpetaja. 1917–1919 töötas Tallinna Poeglaste Kaubanduskoolis õpetajana ning 1919. aastal Harjumaa koolinõunikuna.

Aastatel 1919–1920 oli ta Eesti Vabariigi esimene riigiraamatukoguhoidja, kellena pani aluse Riigiraamatukogu kujunemisele ja tööle.

Aastail 1919–1925 oli Roos Tallinna Õpetajate Seminari direktor. Tagandati seminari direktori kohalt pärast 1. detsembri riigipöördekatset nõrga valve ja korraldamatuse tõttu. Töötas 1925–1928 Tartus kutsevaliku nõuandla juhatajana ning Pallase kunstikooli pedagoogikaõppejõuna.

1928. aastast töötas Tallinna Linna I Tütarlaste Gümnaasiumi direktorina, Tallinna III Gümnaasiumi direktori ametikohalt vabastati 19. augustist 1940.

Valiti 1917. aastal Eestimaa Kubermangu Ajutisse Maanõukogusse ja 1937. aastal Rahvuskogusse.

Põgenes 1944. aastal Saksamaale, kus tegutses mitmes põgenikelaagris eesti gümnaasiumi (mh Geislingeni Eesti Gümnaasium) õpetaja ja direktorina. 1949. aastal asus elama New Yorki, kus lõi kaasa eestlaste hariduselus.

## Ühiskondlik tegevus

Roos osales Eesti Õpetajate Liidu tegevuses, kuuludes korduvalt liidu juhatusse. Aastail 1919–1921 oli Eesti Õpetajate Liidu häälekandja ajakirja Kasvatus toimetaja. Võttis osa Eesti Karskusliidu tegevusest ja oli üks ühingu Radikaal asutajaid.

## Viited
Alanduslehter

**Alanduslehter** ehk **depressioonilehter** on igast suunast kaevu poole alaneva põhjaveetasemega ala.

## Vaata ka
*Alanduskõver
Mõrvad Mesopotaamias

**"Mõrvad Mesopotaamias"** on Agatha Christie 1939. aastal avaldatud kriminaalromaan, milles astub üles belglasest detektiiv Hercule Poirot.  

Romaani sündmustik ja olustik on inspireeritud kirjaniku reisist Lähis-Itta tänapäeva Iraagi aladele, kus ta koos abikaasa Max Mallowaniga osales arheoloogiaekspeditsioonidel.

## Sisututvustus
Loo sündmustik antakse edasi läbi 32-aastase Amy Leatherani silmade. Meditsiiniõde osaleb Hassaniehi lähedal arheoloog dr Leidneri Iraagi-ekspeditsioonil. Salapärastel asjaoludel tapetakse Louise Leidner ja hiljem ka professori sekretär Anne Johnson. Kaevetöid külastav Hercule Poirot avastab, et kuriteo lahendus peitub naiste minevikus.

## Tegelaskujud
* Hercule Poirot
* Professor Eric Leidner, arheoloog ja väljakaevamiste juht
* Louise Leidner, tema abikaasa
* Bill Coleman, Eric Leidneri assistent
* David Emmott, Eric Leidneri assistent
* Richard Carey, arhitekt
* Anne Johnson, Eric Leidneri sekretär
* Isa Lavigny, misjonär
* Leatheran Amy, medõde
* Kapten Maitland, Hassaniehi linna politseiülem
* Joseph Mercado, Eric Leidneri assistent
* Marie Mercado, tema abikaasa
* Dr. Giles Reilly, arst
* Sheila Reilly, arsti tütar
* Carl Reiter, ekspeditsiooni fotograaf

## Eestikeelsed väljaanded
* 1937 – "Neljapäewal peale lõunat", Virumaa Teataja joonealune; Rakvere, 1937. (Ester)
* 1998 – "Mõrvad Mesopotaamias", sarjas "Öölane"; nr 31. Kirjastus Elmatar. 256-leheküljeline taskuformaat, pehme köide. Inglise keelest tõlkinud Ralf Toming. (Raamatukoi)
* 2007 – Agatha Christie lugude kogumikus "Poirot Oriendis. Kolm lugu". Kirjastus Varrak. Tavaformaadis, kõvas köites. (Raamatukoi)

## Teose adaptatsioonid
* "Murder in Mesopotamia" (sarja osa 8.2); 100 minutit. Režissöör Tom Clegg. Stsenarist Clive Exton (dramatiseering).
2001. aastal valminud Suurbritannia telesarja "Hercule Poirot" samanimelises osas kehastab nimitegelast David Suchet. Uue tegelasena toodi sisse kapten Hastings ja Amy Leatherani osatähtsust vähendati drastiliselt.

## Viited

## Arvustused
* Janice Harayda. Agatha Christie’s Iraq Novel, "Murder in Mesopotamia". One-Minute Book Reviews, 26. september 2007
* Murder in Mesopotamia. Book reviews, 29. oktoober 2007

## Välislingid
* Murder in Mesopotamia. Agatha Christie koduleht
* Murder in Mesopotamia. Facebook
* Tekstikatkend. Agatha Christie teemaline veebisait
Tetrahüdrokannabinool

**Tetrahüdrokannabinool** (**THC**) ehk delta-9-tetra­hüdro­kannabi­nool (Δ9-THC) on keemiline ühend. THC on kanepitaime saaduste kanepiürdi ja mõnuaine peamine psühho­aktiivne kom­ponent. Aine lahustub hästi enamikus orgaanilistes lahustites, eriti aga lipiidides ja alkoholis.

## Nomenklatuur
*IUPAC nimetus: (−)-(6aR,10aR)-6,6,9-trimethyl-3-pentyl-6a,7,8,10a-tetrahydro-6H-benzo[c]chromen-1-ol

### Ravimite nimetused
*Marinol

## Farmakoterapeutiline rühm
Sünteetilised tetrahüdrokannabinoolid kuuluvad klassi A – Seedetrakt ja ainevahetus:
*ATC-kood A04AD10
*ATC<sub>vet</sub>-kood QA04AD10.

## Toime [[inimkeha]]le

THC-l on kesk­mine kuni mõõdukas valu ­vaigistav toime, samuti lee­vendab THC vähk­tõve keemiaraviga seotud iiveldust (südame­pööritust) ja stimu­leerib söögiisu. Aine tekitab ka eufooriat. Võimalike kõrvaltoimete hulka kuuluvad pulsi kiire­nemine, paanikahood, hämmeldus, ärevus ja mõnikord paranoia.

## Vaata ka
*kanep
*kanepiürt
*marihuaana
*hašiš

## Viited

## Välislingid
* Kanepi mõju
* Zlatko Mehmedic, M.Sc.Pharm.; Suman Chandra, Ph.D.; Desmond Slade, Ph.D. jt, Potency Trends of D9-THC and Other Cannabinoids in Confiscated Cannabis Preparations from 1993 to 2008, J Forensic Sci, september 2010, 55. väljaanne, nr 5, doi: 10.1111/j.1556-4029.2010.01441.x 
; Toime rakkudele
* Pross S, Klein T, Newton C, Friedman H., Differential effects of marijuana components on proliferation of spleen, lymph node and thymus cells in vitro. Lühikokkuvõte., Int J Immunopharmacol. 1987;9(3):363-70., veebiversioon (vaadatud 28.11.2014) (*inglise keeles*)
Dick Advocaat

**Dick Advocaat** (kodanikunimega **Dirk Nicolaas Advocaat**; sündinud 27. septembril 1947 Haagis Hollandis) on Hollandi jalgpallitreener ning endine jalgpallur. Alates 2012. aasta suvest töötab ta Hollandi Eredivisie klubi PSV Eindhoven peatreenerina.

Ta on olnud Hollandi, Belgia, Araabia Ühendemiraatide, Lõuna-Korea ja Venemaa rahvuskoondise peatreener.

Alates 2016. aastast on ta Fenerbahçe S.K. peatreener.
Juveniilne staadium

**Juveniilne staadium** ehk noorvorm on elusorganismide arenguetapp.

Juveniilses staadiumis selgroogsed loomad kasvavad, täiustub elundkondade talitlus ja reflektoorne tegevus.
Juveniilseil katteseemnetaimedel langevad ära idulehed ning areneb välja juurestik, toimub varre pikkus- ja jämeduskasv ning moodustuvad lehed.
Vesanto vald

**Vesanto** on vald Soomes Põhja-Savo maakonnas. Vald asutati 1871. aastal.

Naabervallad on Keitele vald, Konnevesi, Rautalampi, Tervo vald, Viitasaari linn ja Äänekoski vald.

## Külad
Ahveninen, Harinkaa, Horonkylä, Kuuslahti, Järvenpää, Niinivesi, Närhilä, Oinaskylä, Sonkari, Tiitilänkylä, Vesamäki ja Vesijärvi.

## Viited

## Välislingid
* Vesanto valla koduleht
Olympus µ 1030 SW

**Olympus µ 1030 SW** (ka **Stylus 1030 SW**) on 10,1 megapiksline digitaalne fotoaparaat Olympuselt.

* Pilt:
** 10M	3648 × 2736
**  5M	2560 × 1920
**  4M	2304 × 1728
**  3M	2048 × 1536
**  2M	1600 × 1200
**  1M	1280 × 960
** VGA	 640 × 480
** 16:9 1920 × 1080
* Liides: USB 2.0

## Viited

## Välislingid
* µ 1030 SW, olympus.ee 
** Olympus µ 1030 SW Kasutusjuhend
Muḩammad ‘Abd al-‘Azīz

**Muḩammad ‘Abd al-‘Azīz** (araabia keeles: محمد عبد العزيز‎; 17. august 1947. või 1948 – 31. mai 2016) oli Polisario rinde peasekretär ja Sahara Araabia Demokraatliku Vabariigi president aastast 1976. 

Ta kõneles kolme keelt: araabia, hispaania ja prantsuse keelt.
Vesanto

**Vesanto** on küla Soomes Põhja-Savo maakonnas, Vesanto valla kirikuküla.

Vesanto valla ühendatud kooli allüksustena on kirikukülas 1.–9. klass ja gümnaasium.
Varpaisjärvi vald

**Varpaisjärvi** on endine vald Soomes Põhja-Savo maakonna põhjaosas. Vald asutati 1911. aastal.

Valla keskus oli Varpaisjärvi.

1. jaanuaril 2011 ühines Varpaisjärvi vald Lapinlahti vallaga.

## Külad
Jonsa, Juminen, Karsanlahti, Korpijärvi, Korpinen, Kärsämäki, Lukkarila, Petäys-Paloinen, Pitkälänmäki, Sutela, Syvärinpää ja Urimolahti.
Premier League'i hooaegade loend

**Premier League** (**Premiership** aastatel 1993–2007; praegune nimi sponsorite tõttu **Barclays Premier League**) on Inglismaa jalgpalli kõrgeim liiga. 

Liiga alustas tegevust 1992. aastal ning sinna kuulub 20 meeskonda. Premier League'i hooaeg algab augustis ja lõpeb mais, selle aja jooksul mängib iga jalgpalliklubi 38 mängu (hooaja jooksul toimub 380 liigamänge).

Premier League'is osalenud 45 meeskonnast on meistriks tulnud vaid 5: Manchester United (13 tiitlit) Arsenal (3), Chelsea (3), Manchester City (2) ja Blackburn Rovers (1).

## Hooajad

## Viited
Külliki Kuusk

**Külliki Kuusk** (aastani 2002 **Külliki Vulf**; sündinud 20. augustil 1975) on eesti kirjandusteadlane.

Ta lõpetas aastal 1999 Tartu Ülikooli filosoofiateaduskonna eesti kirjanduse ja rahvaluule osakonna bakalaureusekraadiga ja 2008. aastal kaitses magistriväitekirja "Uku Masingu luule subjektist: "mina"-poeetika luulekogus "Udu Toonela jõelt"" (juhendaja Ülle Pärli).

Kuusk on töötanud Kirjandusmuuseumis toimetaja ja teadurina ning Ilmatsalu põhikoolis õpetajana.

Külliki Kuusk on Uku Masingu Kolleegiumi liige. 

## Välislingid
*
Philip Gross

**Philip Gross** (sündinud 1952 Cornwallis) on Inglise proosakirjanik ja luuletaja.

Ta sündis eesti sõjapõgeniku Juhan Karl Grossi (1919–2011) ja Delabole'i kooliõpetaja tütre pojana.

Ta õpetab alates 2004. aastast Glamorgani ülikoolis loovkirjutamist.

2010. aastal võitis ta luulekoguga "Water Table" T. S. Elioti luuleauhinna.

Ta viibis Eestis septembris 1994 ja jaanuaris 2011..

## Viited
Turbatsioon

**Turbatsioon** on pinnase või sette läbisegamine. 

Sõltuvalt läbisegamist esile kutsunud põhjusest eristatakse bioturbatsiooni (elusolendite vahendusel), hüdroturbatsiooni (vee mõjul) ja krüoturbatsiooni (jää mõjul).
Blackpool FC

**Blackpool FC** on 1887. aastal Blackpoolis asutatud Inglismaa jalgpalliklubi. 

Klubi kodustaadion on aastast 1901 Bloomfield Road.

Hooajal 1952–53 võitis klubi FA Cupi.

11. juunist kuni 27. oktoobrini 2014 oli klubi peatreener belglane José Riga.

## Viited

## Välislingid
* Koduleht
Reomäe kalmistu

**Reomäe kalmistu** on kalmistu Püha kihelkonnas, tänapäevase haldusjaotuse järgi Reo külas Saaremaa vallas Saaremaal.

Kalmistu on rajatud 19. sajandil samal ajal Reomäe õigeusu kirikuga. Kalmistu pindala on 1,9&nbsp;ha, seda piirab paekiviaed kõrgusega 1,5–1,7&nbsp;m. Kalmistu idaküljel on metallvärav. Kalmistul on II maailmasõja eelseid metallhauatähiseid (u 62) ja kivist hauatähiseid (u 28).

Eesti Apostlik-Õigeusu Kirik otsustas 2010. aastal kinkida surnuaia Pihtla vallale, kes juba niikuinii hooldas kalmistut.

Kalmistule on maetud Vassili Verlok.

## Viited

## Välislingid
*
Euroopa Roheline Partei

**Euroopa Roheline Partei** on rohelisel ideoloogial põhinev europartei, mis on loodud 2004. aastal Euroopa roheliste parteide föderatsioonina.

Selle liikmesparteide hulgas on Erakond Eestimaa Rohelised.

Euroopa Rohelise Partei eelkäijaks oli **Euroopa Roheliste Parteide Föderatsioon** (*European Federation of Green Parties*), mis eksisteeris 1993–2004. Selle töös osales ka partei Eesti Rohelised.

Euroopa Roheliste Parteide Föderatsiooni 4. kongressil 20.–22. veebruaril 2004 kujundati see föderatsioon ümber Euroopa Roheliseks Parteiks. Erakonnal on kaks kaasesimeest eri riikidest, kellest üks on mees ja teine naine. Erakonna esimesteks kaasesimeesteks valiti Pekka Haavisto (Soome) ja Grazia Francescato (Itaalia).

Euroopa Rohelise Partei kõrgeim organ on nõukogu, mis kogunes 2 korda aastas ja kus igal liikmesparteil on vähemalt 2 saadikut. Erakonna igapäevaelu korraldab komitee, kuhu kuulub 9 liiget, sealhulgas mõlemad kaasesimehed, peasekretär ja laekur.

Euroopa Rohelisse Parteisse kuulus alates asutamisest Läti Roheline Partei, kuid selle juhid toetasid sageli natsionalistlikke ja sotsiaalkonservatiivseid ideid, mis viis erakonna väljaheitmiseni Euroopa Rohelisest Parteist 2019. aastal. Juunis 2023 võeti ERP liikmeks Lätist vastu Progressiivid. Soomest kuulub sinna Roheline Liit ja Rootsist Roheline Partei. Leedust pole Euroopa Rohelises Parteis kunagi liikmesparteid olnud.

ERP liikmesparteid ei pea olema Euroopa Liidu riikidest. Näiteks Ukrainast kuulub sinna algusest peale Ukraina Roheliste Partei. 

Peale täisliikmete on Euroopa Rohelisel Parteil ka assotsieerunud liikmed. Nende hulka kuulub piirkondlikke parteisid, näiteks Soomes Ahvenamaal tegutsev Jätkusuutlik Algatus, ja Venemaal Peterburis tegutsev Venemaa Roheliste Liit, mis alates 2006 pole iseseisev erakond, vaid Jabloko keskkonnafraktsioon.

Kuni 2016. aastani kuulus ERP-sse Kodanike Ühinenud Roheline Alternatiiv Venemaalt, mis alates 2006 polnud enam erakond, vaid liikumine.

Pärast esimesi europarlamendi valimisi 2004. aastal on ERP igal järgmisel valimisel saanud rohkem kohti Europarlamenti kui eelmistel valimistel. 2019. aasta Europarlamendi valimistel saavutas ERP 67 kohta. Kuid Euroopa Komisjonis on tal läbi aegade olnud üksainus liige (Michaele Schreyer kuni 2004. aastani).

## Välislingid

* Partei koduleht
Geelkromatograafia

**Geelkromatograafia** (lühend GPC) on keemias rakendatav meetod, mis võimaldab polümeeris määrata polümeersete ahelate jaotumist vastavalt nende molekulmassile. Seejuures kasutatakse polümeeri lahuse voolutamist läbi mikropoorse geeli (näiteks võrestikstruktuuriga polüstüreen). Levinuim solvent on tetrahüdrofuraan. 

## Vaata ka
*Geel
*Kromatograafia
*Eksklusioonkromatograafia
*Geelelektroforees
Europartei

**Europartei** ehk **Euroopa partei** ehk Euroopa tasandi partei on rahvusvaheline Euroopas ja Euroopa Liidus tegutsev partei.

Europarteid on näiteks Euroopa Rahvapartei, Euroopa Roheline Partei, jt.
Geel

**Geel** ehk **tarre** on aine või materjal, mille omadused on vedela ja tahke oleku vahepealsed. Geel võib olla kas pehme ja painduv või tahke ja jäik. Geel on dispersne süsteem, mis moodustub kolloidlahuse (sooli) koaguleerumisel. Geelide erilised omadused tulenevad nende kolmemõõtmelisest võrkstruktuurist, kuna molekulide vahel esinevad füüsikalised või keemilised sidemed. 

Olenevalt kolloidlahuse keskkonnast sisaldavad geelid suures osas vett (hüdrogeelid, näiteks marmelaad, keedumuna või inimese silma klaaskeha täitev klaaskehaneste) või orgaanilist vedelikku (orgaanogeelid, näiteks mõned kosmeetikavahendid) või õhku (aerogeelid, näiteks kuiv silikageel). 
## Märkused

## Vaata ka
*Geelkromatograafia
*Geelelektroforees
*Tiksotroopia
Uno Valk

**Uno Valk** (21. juuni 1922 Tartu – 21. märts 2007) oli eesti metsateadlane.

Ta õppis 1942–1947 (lõpetas) Tartu ülikooli põllumajandusteaduskonna metsaosakonnas ja metsandusteaduskonnas, cand. biol. 1953 (uurimus nõmmede ökoloogilistest tingimustest nende metsastamise eesmärgil), dr. biol. 1969 (Eesti rabad, nende metsanduslik-ökoloogiline iseloomustus ja kasutamise perspektiivid metsamajanduses).

## Teosed
*Hainla, V.; Valk, U. 1961. *Eesti kasvavad kuused*. Abiks loodusevaatlejale 45. Tartu: Eesti Looduseuurijate Selts. 
*Valk, U. (toim.) 1988. *Eesti sood*. Tallinn: Valgus. 

## Pere
Tema pojad on arheoloog Heiki Valk (1959), folklorist Ülo Valk (1962) ja psühholoog Raivo Valk (1971).
Scottish Premier League

**Scottish Premier League** (**SPL**) oli Šotimaa jalgpalli kõrgeim liiga. 

SPL alustas tegevust 1998–1999 hooajal, ja selle aja jooksul liigas on mänginud 18 jalgpalliklubi. Meistriks on tulnud aga vaid kaks (nn Old Firm) – Celtic ja Rangers, mis baseeruvad Šotimaa suurimas linnas Glasgow's. Iga klubi on pärast 2009–2010 hooaja lõppu kuuekordne Šotimaa meister.

Algul oli Scottish Premier League'is 10 meeskonda, 2000–2001 hooajast alates aga 12.

## Võistluse formaat

Hooaja jooksul SPL-i jalgpalliklubi kohtub kolm korda teiste klubidega liigast. Pärast seda jagatakse võistkonnad kogutud punktide järgi kahte gruppi ja iga jalgpalliklubi mängib veel viis mängu, üks kord iga oma gruppi kuuluva meeskonnaga. Pärast jagamist jalgpalliklubid on vaadeldavad eraldi (alumisse gruppi sattunud meeskond saab hooaja lõpus maksimaalselt 7. kohta). Niisugune jagunemine viib aga tihti selleni, kus jalgpalliklubil, mis oli seitsmes enne gruppidesse jagamist, on rohkem punkte hooaja lõpus kui klubil, mis oli samal ajal 6. või isegi kõrgemal kohal (alumises grupis on nõrgemad meeskonnad). Näiteks 2005–06 hooajal Inverness Caledonian Thistlee, mis oli seitsmes pärast 33 mängu, sai rohkem punkte (58) hooaja lõpus kui Hibernian (56), mis lõpetas hooaja neljandana.

Hooaja jooksul väiksema punktiarvu kogunud meeskond läheb nõrgema tasemega liigasse – Scottish First Divisioni. Samal ajal Scottish First Divisioni võitnud meeskond kerkib Scottish Premier League'i.

## 2010.–2011. hooaja võistkonnad

* Aberdeen
* Celtic
* Dundee United
* Hamilton Academical
* Heart of Midlothian
* Hibernian
* Inverness CT
* Kilmarnock
* Motherwell
* Rangers
* St. Johnstone
* St. Mirren
IMMAGINE&POESIA

**IMMAGINE&POESIA** on rahvusvaheline kunsti- ja kirjandusliikumine, mis loodi 2007 Itaalias Torinos.

Selle asutanud kunstnike seas olid Aeronwy Thomas, Lidia Chiarelli ja Gianpiero Actis.

Lisaks rahvusvaheliste näituste korraldamisele tegutseb see liikumine ka internetis.

Liikumise ametlik laul on "Until the Stars Fall" ("Kuni tähed langevad").

## Manifest
Rühmituse manifest koosneb 10 punktist ja on tõlgitud 28 keelde.

Manifesti 4. punkt kinnitab, et kirjandus võib inspireerida kujutava kunsti teose loomist ja vastupidi. Seetõttu soovitab manifest kunstnike ja luuletajate "vastastikuse viljastamise momente".

## Galerii

Pilt:IMMAGINE&POESIA 2008 poster.gif|Poster (2008)
Pilt:IMMAGINE&POESIA Wish Tree.JPG|IMMAGINE & POESIA liikmete tehtud luuletused ja kaardid ("Soovide puu")
Pilt:The Paper Crane.jpg|"Paberkurg", Misako Chida
Pilt:Times Square Lights.jpg|"Times Square'i valgused", Alessandro Actis


## Näitused
*"Objekt", Alfa Teatro Hall, Torino 2007
*"*I Colori delle Parole: Gianpiero Actis responds to Aeronwy Thomas*", Dylan Thomas Centre, Swansea, Wales, Suurbritannia 2007
*"Tänavalamp ja kuu", Arte Città Amica, Torino 2008
*"Uks", Torino Kunstigalerii 2009
*"Auavaldus Lawrence Ferlinghetti luulele", Arte Città Amica, Torino 2010
*"Varju värvid ja teised taiesed", Cliftoni Kunstikeskus, New Jersey, USA 2011
*alaline näitus "IMMAGINE&POESIA Monte Carlos", Monte Carlo 2011
*"Rütmid... Talvest sügisesse ja teised taiesed", Baffa galerii, Sayville, New York, USA 2011
**Immagine & Poesia au Cyberespace*, Beausoleil, Prantsuse Vabariik, 2012
**Colours Peace and Solidarity*  - Årjängs Bibliotek, Årjäng, Rootsi, 2013
**Abstracting Abstraction: poetry in collaboration with American artist Adel Gorgy*, Baffa Gallery - Sayville,New York, USA- 2013
## Viited

## Välislingid
* International Website
* Kriitiline essee
* Dylan Thomas Centre - DTM 0887-0893 - Search (Print Format)IMMAGINE&POESIA Walesis
* Saatchi Galerii
* Imagespoetry in the U.S.A.
* The American representative
* La Poesia e l'Arte figurativa: Aeronwy Thomas
* Monte Carlo News
Vaike Hainla

**Vaike Hainla** (sündinud **Vaike Joamets**; 20. september 1925 Vara vald, Tartumaa – 23. juuni 2012) oli eesti metsateadlane.

Ta astus 1945 Tartu ülikooli arstiteaduskonda, läks varsti üle metsandusteaduskonda, mille lõpetas 1949. Cand. biol. 1956 (Siirdesoometsade kasvutingimuste parandamine kuivendamise teel).

## Teoseid
*Vaike Hainla ja Uno Valk "Eestis kasvavad kuused" (Eesti NSV Teaduste Akadeemia Loodusuurijate Selts, 1961)	  	 
*Vaike Hainla, Peeter Kollist, M. Margus ja Uno Valk "Metsanduslikud uurimused (1. osa)" (Eesti NSV Teaduste Akadeemia, 1957)
Saaremaa rüütelkonna vapp

**Saaremaa rüütelkonna vapp** on Saaremaa rüütelkonna embleem, mida on kasutatud alates 1525. aastast.

Selle ebaheraldilise "vapi" ametlik kirjeldus 1802. aastast on järgmine: lehestikuga ääristatud sinine kilp, millel seisab kiiver. Kilbil tähed D. W. G. B. E. (De Wort Gottes blifft ewig, Jesaja 40: 8; eesti keeles "Jumala sõna püsib igavesti"). Kiivrist lehvib sinine lint pealiskirjaga "Glow der Ritterschop in de Wick vnd up Oesel". Kiivril seisab kahest loorberioksast varjutatud kurg väljasirutatud tiibadega.

Maamarssal Peter von Buxhöwden arvas 1838. aastal, et vapikilbi ebakorrapärane kuju tähendab Saaremaa kontuure ja oksad saart [siit Kuressaare (Kurre Saar) nimi].

Tegelikult, nagu juba Johann Christoph Brotze 1791. aastal märkis, on Saaremaa vapilind evangelist Johannese kotkas (mitte kurg).

Vapp põhineb Läänemaa ja Saaremaa rüütelkonna pitseril, mille esimene teadaolev jäljend pärineb 25. veebruarist 1525. Martin Körber väitis 1889. aastal, et vapp on annetatud piiskop Johannes Kyveli privileegiga 15. detsembril 1524, märkimaks üleminekut katoliku usult luterlusele. See väide pole õige. Tegelikult jäi piiskopkonna vapp, mida kasutasid piiskop, toomkapiitel, stiftifoogtid ja meeskohtunikud, muutumatuks kuni sekularisatsioonini ja isegi hiljem kasutas seda hertsog Magnus pretensioonivapina.

Peale Eestimaa rüütelkonna ei kasutanud Vana-Liivimaa rüütelkonnad 16. sajandini oma pitsateid, vaid pitseerisid oma liikmete pitsatitega. Konflikti ajal piiskop Johannes Kyveli ja rüütelkonna vahel 29. juulil 1524 kirjutas piiskop, et ta on rüütelkonnalt saanud ebatavalise pitseriga kirja. Tõenäoliselt see ongi uus rüütelkonna pitser, mis võeti kasutusele samal kuul Tallinnas toimunud Liivimaa evangeelsete rüütelkondade ja linnade kokkutuleku ajal. Luterlikuks muutunud rüütelkond vajas uut ühendavat embleemi.

On väidetud, et Saaremaa rüütelkonnale annetas vapi Saksi kuurvürst Friedrich III Tark1525. aastal, kui Saaremaa vasallid ähvardasid astuda luteri usku. See väide ei saa olla õige, kuna Saaremaa rüütelkond oli siis juba evangeelne ja Friedrich III pole kunagi Saaremaad valitsenud.

1. oktoobril 1866 esitas senati heraldikadepartemang kinnitamiseks uue Saaremaa rüütelkonna vapi kavandi, millel oli sinisel väljal hõbedane sookurg mustade silmade, noka ja küüntega. Teadaolevalt seda uut vappi kasutusele ei võetud

Saaremaa rüütelkonna vapp on kujutatud Saaremaa Põllumeeste Seltsi (Societas Rerum Rusticarum Studiosa Osiliensis) hõbemedalil.

## Vaata ka
* Saaremaa rüütelkond
* Kuressaare piiskopilinnus
* Rüütelkonna hoone (Kuressaare)
* Eestimaa rüütelkonna vapp
* Liivimaa rüütelkonna vapp

## Viited


## Kirjandus
* Bericht über die 84. Sitzung vom 5. November 1902. [Astaf von Transehe ettekanne]. Jahrbuch für Genealogie, Heraldik und Sphragistik. 1902. Mitau. 1904. S. 226-229.

## Välislingid
* Saaremaa rüütelkonna pitser
Herman Mürk

**Herman Mürk** (21. august 1908 Tsirguliina, Tartumaa – 12. august 1988 Tartu) oli eesti atmosfäärifüüsik.

## Elulugu
Herman Mürk oli maatööliste poeg.

Õppis Valga poeglaste gümnaasiumis, mille lõpetas 1929. aastal. 1929–1934 andis eratunde, millega teenis raha ülikooli astumiseks.
1938. aastal lõpetas Tartu ülikooli matemaatikaosakonna ja 1939. aastal didaktilis-metoodilise seminari. Oli 1937–1942 Tartu Ülikooli Meteoroloogia Observatooriumi vaatleja ja abiassistent, 1935–1946 oli ka Tartu keskkoolides füüsikaõpetaja, 1944–1945 TÜ füüsikakateedri assistent, 1945–1948 geofüüsikakateedri vanemõpetaja ja juhataja kt., 1948–1965 astronoomia ja geofüüsikakateedri vanemõpetaja, 1961–1971 üldfüüsika kateedri vanemõpetaja, 1971–1979 dotsent, 1980–1987 geofüüsika kateedri lepinguline abijõud.

1966. aastal kaitses kandidaadiväitekirja "Integraalsed atmosfääri läbilaske iseloomustajad", juhendaja professor Taavet Rootsmäe.

Herman Mürk suri 12. augustil 1988 Tartus ja maeti Tartus Puiestee tänava kalmistule.

## Teadustöö
Ta õpetas ülikoolis füüsika ja meteoroloogia üld- ja erikursusi. Avaldanud üle 30 teaduspublikatsiooni aktinomeetria, klimatoloogia ja õppemetoodika alalt, ka õpikuid ja muid õppevahendeid ning aimeartikleid.

## Teoseid
*Füüsika üldkursus, I-II (kaasautor), Tln 1947–1952, 1957–1962
*Kiirguse intensiivsuse uus valem ja atmosfääri läbipaistvuse uued karakteristikud. // FAI Uurimused 1 (1959) 7 (vene keeles)
*Üld- ja agrometeoroloogia (kaasautor). Tln 1964
*Otsekiirguse võimalike päevasummade arvutamine. // FAI Uurimused 4 (1964) 4–5 (vene keeles)
*Atmosfääri läbipaistvusest ja Forbesi efektist. // Päike, Maa ja atmosfäär. Trt 1967 (LUS-i täppisteaduste sektsiooni toimetised 4 (1967))

## Viited

## Kirjandus
*
*TRÜ õppe-teaduskoosseisu biobibliograafia nimestik 1944–1980. Trt 1987
*TÜ biobibliograafia nimestik 1981–1995 (käsikiri)
*Album Academicum Universitatis Tartuensis 1918–1944, III. Trt 1994
*Eesti Entsüklopeedia 14. Tln 2000
*Aruksaar, H. Tunnustatud meteoroloog. // Edasi, 20. august 1978
*Füüsika Nõukogude Eestis 1945–1966. Trt 1968, 105 (vene keeles)

## Välislingid
*Lühibiograafia Tartu Observatooriumi kroonikas
Patrick van Aanholt

**Patrick John Miguel van Aanholt** (sündinud 29. augustil 1990 's-Hertogenboschis) on hollandi jalgpallur, kes mängib kaitsjana Türgi kõrgliiga klubis Galatasaray.

Van Aanholt liitus 2007. aastal Londoni Chelsea noortemeeskonnaga. Esimeeskonnas debüüdi tegi ta 2009. aastal, kui oli laenul klubis Coventry City. 2010. aasta märtsis tegi ta Chelsea meeskonnas debüüdi, kui mängiti Portsmouthi vastu. 

Debüüdi Hollandi jalgpallikoondises tegi Van Aanholt 19. novembril 2013 sõprusmängus Colombia vastu.

Van Aanholt on hollandi jalgpalluri Leroy Fer nõbu.
Jeffrey Bruma

**Jeffrey Kevin van Homoet Bruma** (sündinud 13. novembril 1991 Rotterdamis) on Hollandi jalgpallur, kes mängib keskkaitsjana Türgi kõrgliiga klubis Kasımpaşa.

Klubikarjääri jooksul on ta muuhulgas mänginud veel Inglismaa klubides Londoni Chelsea ja Leicester City, Saksamaa klubides Hamburger SV, VfL Wolfsburg, Schalke 04 ja Mainz ning Hollandi kõrgliiga klubis PSV.

Debüüdi Hollandi rahvuskoondises tegi Bruma 2010. aasta juulis sõprusmängus Ukraina vastu. Esimese värava lõi ta rahvuskoondises 16. novembril 2014 Euroopa meistrivõistluste valikmängus Lätiga.

## Saavutused
;PSV
*Eredivisie: 2014–15, 2015–16
*Johan Cruijff Schaal: 2015

## Välislingid
Eesti kriminaalkirjandusteoste loend

''Siin on loetletud Eesti kirjanike kriminaalromaane ja muid kriminaalkirjanduse hulka kuuluvaid teoseid.

## 1880.–1890. aastad

## 1920.–1930. aastad

## 1940.–1980. aastad

## 1990. aastad

## 2000. aastad

## 2010. aastad

## Allikad
* Harald Peep. Omamaisest krimikultuurist. Raamatust "Kolm laipa, kõik surnud". Ilmamaa, 1996. Lk 126–148
Jyrki Katainen

**Jyrki Tapani Katainen** (sündinud 14. oktoobril 1971 Siilinjärvil) on Soome poliitik. Ta oli 2014–2019 Junckeri komisjonis üks neljast Euroopa Komisjoni asepresidendist.

22. juunist 2011 kuni 24. juunini 2014 oli ta Soome peaminister. Enne seda, 19. aprillist 2007 kuni peaministriks saamiseni, oli ta Soome rahandusminister.

Aastatel 2004–2014 oli ta Rahvusliku Koonderakonna esimees.

## Tunnustus
* 2014 Maarjamaa Risti I klassi teenetemärk

## Vaata ka
* Jyrki Kataineni valitsus
Nuijamaa vald

**Nuijamaa vald** on endine vald Soomes Lõuna-Karjala maakonnas. 

Enne selle liitmist Lappeenranta linnaga 1989 olid valla naabriteks Joutseno vald ja Lappeenranta linn. 

Enne liitmist Lappeenranta linnaga oli valla pindala 136 km². 

Nuijamaa valla keskus oli Nuijamaa ehk Nuijamaa kirikuküla. 

1989. aastal liitus Nuijamaa vald Lappeenranta linnaga.

Nuijamaa piiripunkt Nõukogude Liitu avati 1975. aastal.

## Külad
Antamoinen, Järvenpää, Kananoja, Kansola, Kasukkala, Kokkila, Kontu, Kotola, Kähärilä, Käräjärvi, Laapio, Laihala, Lautala, Lietjärvi, Marttila, Metsäkansola, Myrä, Nikunkylä, Pankkala, Pihkalanjärvi, Pohjola, Pälli, Rapattila, Ruokola, Räihä, Sorvali, Suurkorva, Temola ja Torikka.
Friedrich Moritz

**Friedrich Moritz** on olnud mitme tuntud inimese nimi:
***[[Friedrich Gottlieb Moritz]]**, Eesti vaimulik (1769–1833)
***[[Friedrich Ernst Moritz]]**, Eesti vaimulik (1803–1857)

## Vaata ka
*Friedrich Moritz Brauer, Austria entomoloog
*Friedrich Moritz Hartogs, saksa-juudi matemaatik
Karl Reinhold

**Karl Reinhold** (16. juuli 1873 Tartu – 1. veebruar 1933 Tartu) oli eesti arst. 

Ta lõpetas 1896 Tartu gümnaasiumi ja 1902 Tartu Ülikooli arstiteaduse alal M.D. kraadiga. Ta oli korporatsiooni Fraternitas Estica asutajavilistlane. 

Stud.med. 1896-II kuni 1902-I. Oli haavakliiniku assistendiks 1902–1905, arstina Vene-Jaapani sõjas 1904–1905, siis praktiseerivaks arstiks Tartus 1905–1907, seejärel Sisehaiguste kliiniku assistendiks 1907–1910, sealt peale jälle praktiseeriv eraarst Tartus. Arstina I maailmasõjas 1914–1918. a. Alates 1918. aastast eraarst Tartus, oli kooliarstiks ja usaldusarstiks Eesti Panga Tartu osakonnas ja a/s "Proviisor Julius Lill".

Maetud 04.02.1933 Tartu Vana-Jaani kalmistule.

## Välislingid
*Korp! Fraternitas Estica
Klaus Kröll

**Klaus Kröll** (sündinud 24. aprillil 1980 Öblarnis Steiermargi liidumaal) on Austria mäesuusataja, kelle põhialad on kiirlaskumine ja ülisuurslaalom.

Kröll võitis juunioride maailmameistrivõistlustel kuldmedali 1999. aastal Pra Loupis kiirlaskumises ja 2000. aastal Québecis ülisuurslaalomis ning hõbemedali kiirlaskumises. 

2006. aasta olümpiamängudel Torinos sai ta kiirlaskumises 22. koha. Neli aastat hiljem 2010. aasta OM-il Vancouveris sai ta kiirlaskumises 9. koha. 2009. aasta maailmameistrivõistlustel Val-d'Isère'is sai ta kiirlaskumises 9. koha ja ülisuurslaalomis 10. koha. Parim koht maailmameistrivõistlustel pärineb 2013. aastast, kui ta oli Schladmingis kiirlaskumises neljas, medalist jäi teda lahutama 0,38 sekundit.

Maailma karikasarjas osales Kröll esimest korda 8. jaanuaril 2000 Chamonix's kiirlaskumises ja sai 62 startinu seas 30. koha. Esimest korda jõudis ta poodiumile 14. jaanuaril 2002 Val d'Isere'is kiirlaskumises, kui oli koondisekaaslase Stephan Eberhateri järel teine. Esimese võidu sai Kröll 23. jaanuaril 2009 Kitzbühelis ülisuurslaalomis.

## Saavutused

### Juunioride maailmameistrivõistlustel

* 1999  Pra Loupes 
**  **juunioride maailmameister** kiirlaskumises
* 2000  Québecis 
**  **juunioride maailmameister** ülisuurslaalomis
**  hõbemedal kiirlaskumises

### [[Mäesuusatamise maailmakarikavõistlused|Maailma karikasarjas]]

#### Maailma karikas

* Kiirlaskumise karikas
** 2. koht: 2009

#### Maailma karikasarja etapivõidud

Klaus Kröll on osalenud (seisuga 22. jaanuar 2015) 182 MK-etapil ja jõudnud poodiumile 23 korda, millest 6 korral kõige kõrgemale astmele.

## Välislingid

* Klaus Krölli koduleht
* 
* Klaus Kröll Alpine Ski Database'i kodulehel